पाएं अपने शहर की ताज़ा ख़बरें और फ्री ई-पेपरडाउनलोड करें
महामारी रेड अलर्ट जन अनुशासन पखवाड़े के पहले दिन शहर में पुलिस ने सख्ती करने के बाद अब शहर की मुख्य सड़कों पर बेरिकेडिंग लगाते हुए वाहनों की आवाजाही को बंद कर दिया है, हाँलांकि इसमें आवश्यक व आपातकालीन कार्यों के लिए जाने वाले वाहनों को छूट दी जा रही है।
एक दिन पहले बेवजह घर से बाहर निलने वाले लोगों के साथ सख्ती से हुई पुलिसिया कार्रवाई और उन्हें संस्थागत क्वारेंटाइन किये जाने के बाद अब मंगलवार को शहर में सड़कों पर लोग भी नजर नहीं आ रहे है। शहर का हार्ट माने जाने वाले गांधीचौक से लेकर कलेक्ट्रेट चौराहे तक हर तरफ सन्नाटा पसरा पड़ा है।
शहर कोतवाल जितेंद्र फौजदार की अगुवाई में पुलिस ने मंगलवार को भी शहर की सड़कों, चौराहों पर बगैर मास्क व बेवजह घूमते पाए कई लोगों व दुकानदारों को अलग-अलग समय पकड़ आरएसी वाहन में डाल दिया। ऐसे सभी लोगों को पकड़कर क्वारेंटाइन सेंटर भेजा गया है। अब पकडे गए लोगों की RT-PCR रिपोर्ट निगेटिव नहीं आने तक इन्हे संस्थागत क्वारेंटाइन रहना पडेगा।
शहर कोतवाल जितेंद्र फौजदार ने बताया कि पुलिस मंगलवार को भी शहर की सड़कों, चौराहों पर बगैर मास्क व बेवजह घूमते पाए लोगों व बिना अनुमति दुकान खोलकर बैठे दुकानदारों को पकड़कर क्वारेंटाइन सेंटर भेजने की कार्रवाई जारी रखेगी और जब तक ऐसे लोगों की RT-PCR रिपोर्ट निगेटिव नहीं आएगी, तब तक इन्हे शहर की कांकरिया स्कुल में संस्थागत क्वारेंटाइन किया जायेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn